Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 10 พ.ค.65
Daily Focus - บล.ฟินันเซีย ไซรัส ประจำวันที่ 10 พ.ค.65
10 พ.ค. 2565

บล.ฟินันเซีย ไซรัส ประเมินแนวโน้มตลาดวันนี้ (10 พ.ค.65) คาด SET Index ปรับตัวลงต่อเนื่องและหลุดระดับแนวรับจิตวิทยาที่ 1,600 จุด จากบรรยากาศการลงทุนที่ยังเป็นลบอย่างหนักหลังตลาดหุ้นสหรัฐฯปรับลงแรงต่อเนื่อง เม็ดเงินยังคงไหลออกจากสินทรัพย์เสี่ยงและเข้าถือ Dollar กังวลนโยบายการเงินของ FED ที่จะตึงตัวเร็วต่อเนื่องและมีโอกาสปรับขึ้นดอกเบี้ยอีก 0.5-0.75% ในการประชุมเดือน มิ.ย. พร้อมเริ่มลดขนาดงบดุลเพื่อสกัดเงินเฟ้อที่ยังเร่งตัว
โดยวันพรุ่งนี้ต้องติดตามตัวเลขเงินเฟ้อสหรัฐฯและจีนเดือน เม.ย. หากยังเร่งตัวมากกว่าคาดจะเป็นปัจจัยกดดันตลาดหุ้นต่อเนื่อง ภาพรวม SET Index เริ่มเห็นการพักตัวแรงกว่าที่เราประเมินโดยหากหลุดระดับ 1,600 จุดจะมีแนวรับถัดไปที่ 1,560-1,570 จุด โดยจะเป็นอีกระดับที่น่าสนใจในการ “สะสมหุ้นพื้นฐาน” รวมถึงมีโอกาสเกิด Technical Rebound จากสัญญาณ RSI ที่ Oversold อย่างมาก เรายังเน้นกหุ้น Value Domestic และ Reopening Play ที่มี PER/PBV ไม่สูงเทียบกับในอดีตก่อน COVID-19 และระยะสั้นเลือกลงทุนหุ้นที่คาดประกาศผลประกอบการไตรมาส 1/65 – ไตรมาส 2/65 แข็งแกร่งและได้ประโยชน์จากบาทอ่อน
ส่วนกลยุทธ์ : แนะเก็งกำไรหุ้นที่คาดงบไตรมาส 1/65 แข็งแกร่ง และยังเน้นลงทุนหุ้น Value และ Domestic Play